PARLAMENTUL ROMÂNIEI

CAMERA DEPUTAŢILOR
	      COMISIA JURIDICĂ, 

DE DISCIPLINĂ ŞI IMUNITĂŢI
	
	                                                     Bucureşti,  28.04.2004                                                                         Nr.  P.L.X-175



RAPORT SUPLIMENTAR
asupra proiectului de Lege pentru modificarea şi completarea Legii nr. 24/2000 privind normele de tehnică legislativă pentru elaborarea actelor normative

În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege pentru modificarea şi completarea Legii nr. 24/2000 privind normele de tehnică legislativă pentru elaborarea actelor normative, trimis cu adresa nr. P.L.X-175 din 31 martie 2004, înregistrat sub nr. 31/ 324  din  1 aprilie 2004.
Proiectul de lege a fost dezbătut şi adoptat de Senat în şedinţa din 25 martie 2004.

Potrivit prevederilor art. 75 din Constituţie şi ale art. 86 alin. 3 pct. 1 din Regulamentul Camerei Deputaţilor, competenţa decizională aparţine Camerei Deputaţilor. 

Comisia juridică, de disciplină şi imunităţi a examinat proiectul de lege în şedinţa din 14 aprilie 2004, întocmindu-se Raportul iniţial nr. P.L.X. nr. 175 din 14.04.2004.

În şedinţa din 20 aprilie 2004, plenul Camerei Deputaţilor a hotărât restituirea proiectului de lege mai sus menţionat Comisiei juridice, de disciplină şi imunităţi, în vederea reexaminării acestuia, după solicitarea punctului de vedere al Consiliului Legislativ asupra conţinutului amendamentului comisiei juridice, redat în anexa la raportul iniţial nr. P.L.X. 175 din 14.04.2004.

Comisia juridică, de disciplină şi imunităţi a reluat dezbaterea asupra proiectului de lege în şedinţa din 28.04.2004. La lucrările comisiei au participat, din partea Ministerului Justiţiei, d-l Claudiu Seucan – secretar de stat şi din partea Consiliului Legislativ, d-l Dragoş Iliescu, preşedinte.

În urma dezbaterilor şi a punctelor de vedere exprimate de către membrii comisiei, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, prezentul raport suplimentar asupra proiectului de Lege pentru modificarea şi completarea Legii nr. 24/2000 privind normele de tehnică legislativă pentru elaborarea actelor normative, cu amendamente admise, redate în anexă.
Anexa la prezentul raport suplimentar înlocuieşte anexa la raportul iniţial P.L.X. 175 din 14.04.2004.

Proiectul de lege face parte din categoria legilor ordinare. 

La lucrările comisiei au fost prezenţi  22  deputaţi, din totalul de  24 membri ai comisiei.

PREŞEDINTE

Prof.univ.dr. Ion NEAGU

Consilier

Dr. George Cucu
Anexa

AMENDAMENTE ADMISE:
	Nr. crt.
	Articolul

(text iniţial)
	Text propus de comisie (autorul amendamentului)
	Motivare
	Camera decizională

	1.

	     9. Alineatele (3) şi (4) ale art. 31 vor avea următorul cuprins:
     „(3) În cazul în care iniţiativa legislativă este exercitată de cetăţeni, expunerea de motive trebuie însoţită de punctul de vedere al Curţii Constituţionale, întocmit potrivit prevederilor art. 146 lit.j ) din Constituţia României, republicată.
      (4)   Notele de fundamentare la proiectele de ordonanţe şi de hotărâri ale Guvernului se semnează de ministrul sau de miniştrii iniţiatori, precum şi de cei care le-au avizat.”


	     9. Alineatele (3), (4) şi (5) ale art. 31 vor avea următorul cuprins:

     „(3) În cazul în care iniţiativa legislativă este exercitată de cetăţeni, expunerea de motive trebuie însoţită de punctul de vedere al Curţii Constituţionale, întocmit potrivit prevederilor art. 146 lit. (j) din Constituţia României, republicată.
      (4)  Notele de fundamentare la proiectele de ordonanţe şi de hotărâri ale Guvernului se semnează de ministrul sau de miniştrii iniţiatori, precum şi de cei care le-au avizat.
      (5)   Expunerile de motive la legi şi notele de fundamentare la ordonanţe şi hotărâri ale Guvernului, elaborate de iniţiator, se publică împreună cu actul normativ în cauză în Monitorul Oficial al României, Partea I, sau se prezintă pe Internet de către autoritatea emitentă. Dacă în cursul dezbaterilor parlamentare proiectul de lege sau propunerea legislativă a suferit modificări de fond, expunerea de motive va fi refăcută, după promulgarea legii, de către iniţiator, la sesizarea Secretarului general al Camerei Deputaţilor.

     Autor: Comisia juridică.


	     Se are în vedere publicarea de către autoritatea emitentă a  expunerilor de motive şi, după caz,  a notelor de fundamentare împreună cu actul normativ respectiv, în mod alternativ, în Monitorul Oficial sau pe Internet pentru accesul larg şi rapid la informaţia de interes public.


	Camera Deputaţilor



	2.

	     15. Alineatul (6) al articolului 42 va avea următorul cuprins:
      „(6) Formula de atestare a legalităţii adoptării legii, utilizată de fiecare Cameră, în ordinea adoptării, sau de  Camerele reunite, după caz, este :
     ”Această lege a fost adoptată de ... în şedinţa din ..., cu respectarea prevederilor art. 65 alin.(2)” sau „art. 75 alin.(1)” „şi ale „ „art.76 alin.(1)”, „art. 76 alin.(2)”, „art.148” sau „art.151 alin.(1)”, după caz, „din Constituţia României, republicată”. Formula este urmată de semnătura preşedintelui Camerei respective.”
	     15. Alineatul (6) al articolului 42 va avea următorul cuprins:
     „(6) Formula de atestare a legalităţii adoptării proiectului de lege, utilizată de fiecare Cameră, în ordinea adoptării, este:
     a) „Acest proiect de lege a fost adoptat de Camera Deputaţilor/Senat în şedinţa din ..., cu respectarea prevederilor art. 76 alin. (1) sau, după caz, art. 76 alin.(2) din Constituţia României, republicată.” - în cazul în care Camera Deputaţilor/Senatul adoptă proiectul de lege sau propunerea legislativă, cu sau fără amendamente;
b) “Acest proiect de lege se consideră adoptat de Camera Deputaţilor/Senat în forma iniţială în condiţiile art. 75 alin.(2) teza a III-a sau ale art.115 alin. (5) teza a III-a, după caz, din Constituţia României, republicată.” - în cazul în care se depăşeşte termenul prevăzut pentru adoptare.”

     Autor: Comisia juridică.

	     Pentru redactarea formulelor de atestare a legalităţii adoptării proiectului de lege în desfăşurarea procesului decizional la nivelul Parlamentului, avându-se în vedere fiecare fază în parte, precum şi etapa finală a acestuia.        
	Camera Deputaţilor

	3.
	
	     La art.I după pct. 15 se introduce un punct nou, pct.151, cu următorul cuprins:        
      151.  După alineatul (6) al articolului 42 se introduc alineatele (7), (8), (9) şi (10) cu următorul cuprins:
     „(7) Formula  de atestare a legalităţii adoptării legii va avea următorul cuprins: Această lege a fost adoptată de Parlamentul României cu respectarea prevederilor  art.75 şi ale art. 76 alin. (1) sau (2), după caz, din Constituţia României, republicată.
      (8) În cazul în care legea este adoptată în şedinţa comună a celor două Camere, formula de atestare a legalităţii adoptării acesteia va avea următorul cuprins: Această lege a fost adoptată de Parlamentul României cu respectarea prevederilor art. 65 alin.(2) şi ale art. 76 alin. (1) sau (2), ori art. 148 alin. (1)  sau 149, după caz, din Constituţia României, republicată.
     (9) În cazul legilor de revizuire a Constituţiei României, formula de atestare a legalităţii adoptării acestora va avea următorul cuprins: Această lege a fost adoptată de Camera Deputaţilor şi de Senat cu respectarea prevederilor art. 151 alin. (1) sau alin. (2), după  caz, din Constituţia României, republicată. 
(10) Formula de atestare este urmată de semnăturile preşedinţilor celor două Camere sau ale vicepreşedinţilor care au condus şedinţele.”
Autor: Comisia juridică


	     Pentru redactarea formulelor de atestare a legalităţii adoptării legii în desfăşurarea procesului decizional la nivelul Parlamentului, avându-se în vedere fiecare fază în parte, precum şi etapa finală a acestuia.        
	Camera Deputaţilor

